Frogn

Frogn er en kommune i Follo i Norge som fra 2020 er en del av Viken fylke. Frogner var del av Akershus len, Akershus stiftamt, Akershus amt og Akershus fylke fra middelalderen til 2020. Frogn grenser til Nesodden i nord, Ås i øst, Vestby i sør og Asker i vest.


== Geografi og klima ==


== Historie ==


=== Bosetning ===
Ingen vet hvor langt tilbake i tiden Frogn har vært bebodd, men funn av steinøkser, gravhauger, skålgropfelter, bygdeborger og varder forteller at bosetningen må være gammel.
Storgården Froen har gitt navnet til bygda. Den gammelnorske formen Fraun gikk senere over til Frogn. Fraun betyr «fruktbar, gjødslet jord» og vitner om eldgammel jordbrukskultur i området.
Ved Skjellerud nord for Frogn kirke er det funnet et felt med mange skålgroper og en liten skipsristning. I det samme området er det også funnet flere gravhauger og rester av en grunnmur som arkeologene mener kan være en del av et lite kapell. Navn forteller at bl.a. gårdene Horgen, Haver, Ullerud, Elle, Heer m.fl. er meget gamle. På noen av disse gårdene er det blitt gjort oldfunn.


=== Senkingen av Blücher ===

9. april 1940 kom det store tyske krigsskipet Blücher inn Oslofjorden, på vei til Oslo. Blücher ble angrepet med kanonene Moses og Aron, og to torpedoer fra Oscarsborg Festning, og sank etter en rekke treff som førte til store branner og eksplosjoner. Senkingen av Blücher gav blant annet kongen og regjeringen tid til å rømme fra Oslo.
Vraket har lekket olje, noe som utgjør en miljøtrussel for Drøbaksundet og det biologiske mangfoldet. Skroget inneholdt frem til 1994 anslagsvis 1500 m3 brunkulltjære i tanker langs bunn og sider på skroget. Brunkulltjære var et vanlig drivstoff for tyske krigsskip i perioden frem til og med annen verdenskrig. Ved en opprenskningsaksjon i 1994 ble mesteparten av brunkulltjæren pumpet ut, men det er fortsatt rester.


== Politikk ==


=== Kommunestyrevalget 2019 ===


=== Kommunestyrevalget 2015 ===
Odd Haktor Slåke (H) overtok som ordfører etter Thore Vestby (H) som var ordfører i 12 år, fra 2003 til 2015.


== Skole og utdanning ==

Frogn videregående skole er den nyeste skolen i Frogn kommune i nærheten av Heer. Skolen ble åpnet i 2006.
I tillegg til denne, er det Dal barneskole nordøst i kommunen, Heer barneskole, Sogsti barneskole, Drøbak Montessori barneskole, Drøbak Montessori ungdomsskole, Dyrløkkeåsen barne- og ungdomsskole, Drøbak barneskole og Seiersten ungdomsskole, som alle ligger i eller ved i Drøbak.


== Kultur ==


=== Fritidstilbud ===
I Frogn kommune er det er bredt kulturtilbud for barn og unge. Kulturskolen har tilhold på Dyrløkkeåsen skole, der det foregår aktiviteter som dans, sang, musikk og teater. Kommunen har også mange fritidsklubber i kommunen. Underhuset fritidsklubb, som holder til i kjelleren i Frognhallen, dette er en klubb for ungdom fra 8. klasse og opp til 18 år. Åpningstider: Tirsdag kl. 18.00-21.30, Klubbkveld 13-18 år. Fredag kl. 19.00-23.00 (24.00) Diskotek
Dessuten er det Ungdomshuset, som holder til på Kinoen i Drøbak, de har åpent Mandag og Onsdag kl. 18-21, og Lørdag kl 19- 24, dette er et tilbud for ungdom mellom 15 og 18 år. 
Ungdomskaféen på Dyrløkkeåsen skole, er åpent mandag og onsdag fra 18 til 21. Tilbudet er for ungdommer i alderen 13 til 18. 


=== Idrettsliv ===
Idrettslaget Drøbak/Frogn hører til i Drøbak. Under dette finnes blant annet en fotballgruppe, skigruppe, orienteringsgruppe, friidrett, sykkelgruppe, håndballgruppe og mer. Leder i DFI er Ian Parker.
Det er også en seilklubb, tennisklubb, golfklubb og sykkelklubb.
I Nordre Frogn holder Skaubygda IL til, med hovedbase på Dalbanen nær Brevik.


=== Tusenårssted ===
Kommunens tusenårssted er Badeparken, valgt av tusenårskomiteen på bakgrunn av forslag innkommet fra kommunens innbyggere. Stedet ble valgt på grunn av sin unike beliggenhet, at det knytter kommunen til det maritime, at det er en naturlig møte-, samlings- og arrangementsplass for hele kommunen og at det kunne gjøres mye for å legge forholdene bedre tilrette i parken.


=== Kulturminner ===
Kulturlandskapet i Frogn har et av fylkets tetteste innslag av kulturminner fra steinalder, bronsealder, jernalder og middelalder. Av disse utgjør gravminner og bosetningsspor fra bronsealder og jernalder den største delen. Kommunen har flere helleristningslokaliteter, blant annet figurristningen på Skjellerud. Fornminner som gravfelt og gravhauger er generelt godt tilgjengelige i Frogn. I tillegg gjøres det årlig gjøres funn av steinalderboplasser, gravminner og bosetningsspor fra bronsealder og jernalder. Det gjøres også mange løsfunn fra steinalderen, blant annet deler av en buttnakket øks og en del av en kølle. Oscarsborg festning i Drøbaksundet er et kulturminne av nyere tid og har hatt en plass i norsk forsvarshistorie fra 1640 og fram til i dag.


=== Turistinformasjon ===
Det finnes mange severdigheter i Frogn kommune. Dette kan være severdigheter som Follo Museum, Oscarsborg, Drøbak Akvarium, Julehuset i Drøbak, Drøbak Golfklubb og Drøbak Lutefiskmuseum. Disse ligger sentralt i Drøbak by.


== Referanser ==


=== Fotnoter ===


== Eksterne lenker ==
Offisielt nettsted 
(en) Frogn – kategori av bilder, video eller lyd på Commons 
(no) Frogn i Store norske leksikon
(no) Kultur i Frogn på kart fra Kulturnett.no
(no) Kulturminner i Frogn på Kulturnett Akershus